امور داخلہ کی وزارت
اُمور داخلہ اور امداد باہمی کے مرکزی وزیر جناب امت شاہ نے اتراکھنڈ میں بارش، سیلاب اور زمین کے تودے کھسکنے کی صورتحال کا فضائی معائنہ کیا
مرکزی وزیر داخلہ نے مرکزی اور ریاستی حکومتوں کے افسران کے ساتھ میٹنگ کرکے تازہ صورتحال کا جائزہ لیا
بحران کی اس گھڑی میں پہلے دن سے ہی وزیراعظم جناب نریندر مودی نے ریاست کے وزیر اعلیٰ سے کئی بار بات کی ہے اور حکومت ہند نے اپنی پوری طاقت اس دیو بھومی کی مدد میں لگادی ہے
مرکزی سرکار کے ذریعے وقت پر ملی وارننگ کے سبب جانی اتلاف کو کم کرنے میں مدد ملی
حکومت ہند کے ذریعے 24 گھنٹے پہلے ہی وارننگ مل جانے کے بعد ریاستی سرکار، مقامی انتظامیہ کے ذریعے ایس ڈی آر ایف، این ڈی آر ایف، آئی ٹی بی پی، برّی فوج ، فضائیہ وغیرہ کو الرٹ بھیجنے کے سبب کافی نقصان کو روکا جاسکا ہے
زیادہ تر سڑکوں پر ٹریفک کی آمدورفت شروع ہوگئی ہے اور جہاں بھی ضرورت ہے وہاں راحت پہنچنی شروع ہوگئی ہے، نینی تال، ہلدوانی اور الموڑہ کی سڑکوں کو بھی کھول دیا گیا ہے
مرکزی آبی کمیشن اور آبپاشی محکمے کا باہمی اشتراک وتعاون کافی اچھا رہا، اس کی وجہ سے پانی کی سطح کو مینج کرنے میں آسانی ہوئی
بجلی کی دستیابی 60فیصد سے زیادہ بحال کردی گئی ہے، لوگوں کو صاف پینے کا پانی ملنے لگا ہے اور صحت خدمات میں بھی رکاوٹ نہیں آئی ہے
3500سے زیادہ افراد کو بچایا گیا اور 16ہزار سے زیادہ لوگوں کو احتیاتی اقدام کے طور پر محفوظ مقامات پر پہنچایا گیا، کسی بھی سیاح کی جان کو نقصان پہنچنے کا معاملہ ابتک سامنے نہیں آیا ہے
این ڈی آر ایف کی 17 اور ایس ڈی آر ایف کی 60 ٹیمیں، پی اے سی کی 15کمپنیاں، فائربریگیڈ اور پولیس کے 5 ہزار سے زیادہ جوان راحت وامدادی کارروائیوں میں اب بھی مصروف ہیں اور لوگوں کی مدد کررہے ہیں
ایک دو دن میں حالات کے معمول پر آتے ہی وزارت داخلہ کی جائزہ ٹیمیں یہاں ہوئے نقصان کا جائزہ لینے آئیں گےاور اس کے مطابق مدد بھی کی جائے گی
مرکزی حکومت قدرتی آفات سے نمٹنے کیلئے قومی فنڈ  کے تحت مرکز کے حصے کے طور پر 749.60 کروڑ روپئے کی امداد پہلے ہی جاری کرچکی ہے
نئی دہلی:21اکتوبر،2021۔اُمور داخلہ اور امداد باہمی کے مرکزی وزیر جناب امت شاہ نے آج اتراکھنڈ کے گورنر لیفٹیننٹ جنرل گرمیت سنگھ ، وزیراعلیٰ جناب پشکر سنگھ دھامی، اتراکھنڈ کے آفات کے بندوبست کے وزیر جناب ڈی ایس راوت اور رکن پارلیمنٹ جناب انیل بلونی کے ساتھ دیوپریاگ ، رام نگر، رام گڑھ، گولاپر اور رُدرپریاگ کے بارش، سیلاب اور زمین کے تودے کھسکنے سے متاثرہ علاقوں کا فضائی معائنہ کیا اور اس قدرتی آفت سے ہوئے نقصان کا جائزہ لیا۔ فضائی معائنے کے بعد مرکزی وزیر داخلہ نے مرکزی اور ریاستی سرکار کے افسران کے ساتھ میٹنگ کرکے تازہ ترین صورتحال کا جائزہ لیا۔
جناب امت شاہ نے کہا کہ مرکزی سرکار کے ذریعے وقت پر ملی وارننگ کے سبب جانی اتلاف کو کم کرنے میں مدد ملی۔ انہوں نے کہا کہ حکومت ہند کے ذریعے 24 گھنٹے پہلے 16 اکتوبر کو ہی وارننگ مل جانے کے بعد اتراکھنڈ سرکار اور مقامی انتظامیہ کے ذریعے ایس ڈی آر ایف، این ڈی آر ایف، آئی ٹی بی پی، برّی فوج، فضائیہ وغیرہ سبھی کو الرٹ بھیجنے کے سبب کافی نقصان کو روکا جاسکا ہے۔ سبھی موبائل صارفین کو موبائل پر ہی قبل از وقت الرٹ بھیج دیا گیا تاکہ غیرضروری آمدورفت کو روکا جاسکے۔ چاردھام کے عقیدتمندوں کو بھی بارش ہونے سے پہلے ہی وہ جہاں تھے وہی روک دیا گیا اور اس کی وجہ سے ہی چاردھام کے عقیدتمندوں میں سے کسی کے متاثر ہونے کی کوئی اطلاع نہیں ہے اور سفر شروع بھی کردیا گیا ہے۔ این ڈی آر ایف ، برّی فوج، آئی ٹی بی پی، ایس ڈی آر ایف، اسٹیٹ رسپانس ٹیمیں، فائربریگیڈ بارش آنے سے پہلے ہی الرٹ کے سبب موقع پر موجود تھے۔ ہیلی کاپٹر بھی یہاں دستیاب تھے اور انہیں بھی بارش آنے سے پہلے ہی الرٹ کردیا گیا تھا۔
جناب امت شاہ نے کہا کہ وزیراعظم جناب نریندر مودی نے بھی فوج اور این ڈی آر ایف کے موبیلائزیشن کے بارے میں سب کو اطلاع دی تھی۔ مرکزی آبی کمیشن اور محکمہ آبپاشی کا باہمی اشتراک وتعاون کافی اچھا رہا، اس کے سبب آبی سطح کو مینج کرنے میں آسانی ہوئی۔ انہوں نے کہاکہ تین سڑکوں کو چھوڑکر زیادہ تر سڑکوں پر ٹریفک شروع ہوگیا ہے اور جہاں بھی ضرورت ہو وہاں راحت پہنچنی شروع ہوگئی ہے، نینی تال، ہلدوانی اور الموڑہ کی سڑکوں کو بھی کھول دیا گیا ہے، ایک جگہ پر ریلوے ٹریک کو بھاری نقصان ہوا ہے اور اس کی مرمت کا کام بھی شروع ہوگیا ہے۔ بجلی کی دستیابی 60فیصد سے زیادہ بحال کردی گئی ہے، لوگوں کو صاف پینے کا پانی ملنے لگا ہے اور صحت سہولیات میں بھی رکاوٹ نہیں آئی۔
مرکزی وزیر داخلہ نے کہا کہ ریاستی سرکار نے بچاؤ مہم بہت اچھے اور کامیاب طریقے سے چلایا۔ تقریباً 80 فیصد ٹیلی فون نیٹ ورک کو بحال کردیا گیا ہے۔ 3500 سے زیادہ افراد کو بچایا گیا ہے اور 16ہزار سے زیادہ لوگوں کو احتیاطی اقدام کے طور پر محفوظ مقامات پر پہنچایا گیا ہے اور اب تک کسی بھی سیاح کی جان جانے کی خبر نہیں ہے۔ این ڈی آر ایف کی 17 ٹیمیں ، ایس ڈی آر ایف کی 60 ٹیمیں، پی اے سی کی 15 کمپنیاں، فائر بریگیڈ اور پولیس کے 5000 سے زیادہ جوان پوری مہم میں اب بھی مصروف ہیں اور لوگوں کی مدد کررہے ہیں۔ ریاستی سرکار کے ذریعے راحتی کیمپوں میں صحت سہولتیں اور کھانے پینے کا اچھا انتظام کیا گیا ہے اور جلد ہی حالات معمول پر آجائیں گے۔ جناب شاہ نے کہا کہ بحران کی اس گھڑی میں پہلے دن سے ہی وزیراعظم جناب نریندر مودی نے ریاست کے وزیر اعلیٰ سے کئی بار بات کی ہے اور حکومت ہند نے اپنی پوری طاقت اس دیوبھومی کی مدد میں لگائی ہے۔ انہوں نے کہا کہ ایک دو دن میں حالات کے معمول پر آتے ہی وزارت داخلہ کی جائزہ ٹیمیں یہاں ہوئے نقصان کا جائزہ لینے آئیں گی اور اس کے مطابق مدد بھی کی جائے گی۔ جناب شاہ نے کہا، چونکہ یہاں قدرتی آفات آتی رہتی ہیں اس لئے مرکز کے ذریعے ریاست کو کچھ ماہ پہلے ہی 250 کروڑ روپئے کی رقم آفات کے بندوبست کے محکمے کے ذریعے بھیجی جاچکی ہیں جس سے یہاں راحتی کام شروع کیا جاچکا ہے۔ انہوں نے کہا کہ مرکزی حکومت نے قدرتی آفات سے نمٹنے سے متعلق ریاستی فنڈ کے تحت مرکز کے حصے کے طور پر 749.60 کروڑ روپئے کی امداد پہلے ہی جاری کردیے ہیں۔
مرکزی وزیر داخلہ نے اتراکھنڈ کے عوام کو یقین دلایا کہ بحران کی اس گھڑی میں حکومت ہند پوری طرح سے آپ کے ساتھ کھڑی ہے اور ریاست کے وزیراعلیٰ نے بہت اچھے طریقے سے اس مصیبت کا سامنا کیا ہے اور بہت کم جانی اتلاف کے ساتھ ہم اس سے باہر آئے ہیں۔
اتراکھنڈ کے وزیر اعلیٰ جناب پُشکر سنگھ دھامی نے بہت ہی کم اطلاع پر تلاش ، بچاؤ اور متاثرہ لوگوں کو راحتی سامان فراہم کرنے میں ریاستی انتظامیہ کی مدد کرنے کیلئے قدرتی آفات سے نمٹنے والی قومی فورس  کی 17 ماہر ٹیمیں، بھارتی فضائیہ کے تین ہیلی کاپٹروں اور فوج اور دیگر مرکزی ایجنسیاں تعینات کرنے کیلئے مرکزی حکومت کا شکریہ ادا کیا۔
---------------------
ش ح۔م ع۔ ع ن
U NO: 12083
(Visitor Counter : 149